หนุนคุมบัตรเครดิต ห่วงติดหนี้งอมแงม
&nbsp;
18 ส.ค. 2554

โพสต์ทูเดย์ — ธนาคารชี้ตลาดบัตรเครดิตแข่งขันสูง หนุนคุมปริมาณทวงหนี้โหด
นายเชิด สรรพนา ผู้ช่วยกรรมการผู้จัดการใหญ่ ธนาคารนครหลวงไทย เปิดเผยว่า เห็นด้วยกับเนื้อหาส่วนใหญ่ของ พ.ร.บ.บัตรเครดิตที่จะมีการควบคุมธุรกิจนี้ เนื่องจากปัจจุบันมีผู้เล่นเพิ่ม เพราะธุรกิจไม่ใช่สถาบันการเงิน (นันแบงก์) และห้างสรรพสินค้าที่ออกบัตรของตัวเอง ทำให้บัตรเครดิตล้นตลาด ลูกค้า 1 รายถือบัตร 1020 ใบก็มี 
“ถ้าไม่เข้ามาคุม คนอาจมีบัตรแล้วเกิดเป็นหนี้เสียขึ้นมา” นายเชิด กล่าว
นอกจากนี้ เห็นด้วยกับการควบคุมการทวงหนี้ที่ไปละเมิดสิทธิผู้บริโภค แต่ห่วงผลข้างเคียงที่คนอาจจะไม่ชำระหนี้ที่ตัวเองก่อขึ้นเช่นเดียวกัน
แหล่งข่าวจากชมรมธุรกิจบัตรเครดิต เปิดเผยว่า ยังไม่เห็นร่างกฎหมายควบคุมบัตรเครดิตที่เพิ่งผ่านมติคณะรัฐมนตรีเมื่อวันที่ 22 มิ.ย.ที่ผ่านมา เพราะทางกระทรวงการคลังไม่ได้เปิดเผยให้ทางชมรมได้รับรู้ 
ก่อนหน้านี้ทางชมรมได้ส่งข้อเสนอแนะถึงรายละเอียดในทางปฏิบัติว่าติดขัดอย่างไร ไปยังรัฐมนตรีว่าการกระทรวงยุติธรรม แต่ภายหลังกฎหมายดังกล่าวได้เปลี่ยนไปอยู่ภายใต้กระทรวงการคลัง 
“คงเปิดเผยเมื่อกฎหมายออกมาแล้ว ซึ่งเราก็ห่วงเหมือนกัน เพราะตอนออกมาครั้งแรกมีรายละเอียดทางปฏิบัติที่เราไม่เห็นด้วย แต่ส่งความเห็นไปก็หาย” แหล่งข่าว
ด้านแหล่งข่าวจากธนาคารพาณิชย์แห่งหนึ่ง เปิดเผยว่า ทางการจัดทำประชาพิจารณ์ 2 ครั้ง แต่ครั้งสุดท้ายไม่ได้ทำ แล้วกฎหมายก็ผ่านมติครม.ออกมาเลย 
เปิดเผย